open-index/open-wikipedia-markdown huggingface dataset:
Moskovan asema (Pietari)

**Moskovan asema** () on tärkeä henkilöliikenteen rautatieasema Pietarin ydinkeskustan itäosassa Nevski prospektin varrella. Se kuuluu matkustajamäärältään Venäjän viiden vilkkaimman aseman joukkoon. Päivittäin aseman kautta matkustaa keskimäärin yli 15&nbsp;000 kaukoliikenteen  ja yli 25&nbsp;000 lähiliikenteen matkustajaa. Kaukoliikennevuoroja on yli 30 ja lähiliikenteen lähes 50.

Kaukojunat liikennöivät asemalta kattavasti Venäjän eri osiin ja myös Ukrainaan, Azerbaidžaniin ja Uzbekistaniin. Tärkein yhteys on 650 km:n päässä sijaitsevalle Moskovan Leningradin asemalle Tverin kautta. Tätä reittiä ajetaan myös Sapsan-suurnopeusjunilla.

## Historia

Pietarin Moskovan rautatieaseman rakentaminen aloitettiin vuonna 1847. Rakennuksen suunnitteli arkkitehti Konstantin Ton. Asema avattiin ja liikennöinti aloitettiin 18. elokuuta 1851, jolloin keisarillinen juna lähti asemalta kello 04 ja toi tsaari Nikolai I:n perille Moskovaan kello 19.

## Vaihtoyhteydet paikallisliikenteeseen
Vaihtoyhteyksiä rautateiltä paikallisliikenteeseen on runsaasti. Pietarin metrolinjojen 1 ja 3 asemat *Majakovskaja* ja *[[Ploštšad Vosstanijan metroasema|Ploštšad Vosstanija]]* sijaitsevat rautatieaseman tuntumassa. Aseman edustalta liikennöi lukuisia bussi- ja johdinautolinjoja.

## Lähteet

## Aiheesta muualla

* Lokakuun rautatiet/ Venäjän rautatiet: Pietarin rautatieasemista   (ozd.rzd.ru)
* Moskovan asemasta   (vokzalinfo.ru)
* Kaukojunien aikatauluja Moskovan asemalle  (rasp.yandex.ru)
* Aikatauluhaku Moskovan asemalta, tässä aseman nimenä Saint Petersburg Glavnyi  (poezda.net)
* Paikallisjunia Moskovan asemalta   (electrichki.spb.ru)
* Paikallisjunien aikatauluja Moskovan asemalle  (rasp.yandex.ru)
* Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla  (railwayz.info)
Ibercivis

**Ibercivis** on BOINC-alustalla toimiva hajautetun laskennan projekti. Projekti käyttää hyväkseen tietokoneen käyttämätöntä suoritinaikaa. Projekti pyrkii saamaan tutkijoita ensisijaisesti Portugalista ja Espanjasta mutta on avoin tutkijoille ympäri maailmaa. 

Ibercivis pyrkii tuomaan tieteen lähemmäksi ihmisen arkea. Samalla se pyrkii lähentämään tavallisia ihmisiä tieteentekijöiden kanssa. Ibercivis antaa tutkijoille tehokkaan laskentatyökalun. 

Ibercivis on julkaistu Espanjassa Zaragozan yliopistossa. Ibercivisin infrastruktuuria voidaan hyödyntää laskennassa useilla eri tieteen osa-alueilla kuten ydinfissiossa, proteiinien mallinnuksessa ja materiaalien simuloinnissa. Heinäkuussa 2009 projekti laajeni Portugaliin.

## Projektit

Ibercivis toimii samalla periaatteella kuin World Community Grid eli projekti ei itsessään tarjoa mitään laskettavaa vaan halukkaat voivat antaa projektille tietynlaisia tehtäviä laskettaviksi. Käyttäjät voivat valita aktiivisina olevista projekteista haluamansa. Tällä hetkellä saatavana on 9 eri projektia, joista eräs tutkii fuusiovoimaa, eräs magnetismia ja muut lääketieteen proteiini/molekyylimallinnuksia.
Prangli

**Prangli** () on saari Viron pohjoisrannikolla Suomenlahdella Viimsin kunnassa. Kokoa saarella on 6,44 km² ja asukkaita noin 100. Prangli on Viimsin kunnan ainoa pysyvästi asutettu saari. Se on yksi kahdeksasta asutetusta Viron pienestä saaresta. Vaikka saari kuuluu Viimsin kuntaan, sillä on jonkinasteinen itsehallinto.

## Maantiede
Prangli sijaitsee Viimsin niemestä noin 9 kilometriä merelle päin. Pisimmästä kohdastaan Prangli on 5,75 kilometriä pitkä. Saaren maaperä koostuu lähinnä moreenista. Saaren rannat ovat sen länsiosassa kivisiä ja itäosassa hiekkaisia. Saaren korkein paikka Kullamägi on korkeudeltaan 10 metriä merenpinnasta. Pranglilla on useita siirtolohkareita, joista suurimmat ovat *Punane kivi* ja *Kotkakivi*. Suurin osa saaresta on mäntymetsää, mutta siellä on myös ranta- ja lehtoniittyjä. Prangli muodostaa yhdessä Aksin ja Kerin saarten kanssa selänteen Suomenlahdella. Linnuista saarella tavataan muun muassa punajalkavikloa ja suosirriä. Yhteensä eri lintulajeja on saarella noin 40. Luonnon suojelemiseksi saarelle on perustettu Pranglin suojelualue, joka käsittää saaren kaakkoisosan ja läheisen Aksin saaren. Osa saaresta on myös Natura 2000 -aluetta. Saarella on kolme kylää, Lääneotsa, Idaotsa ja Kelnase. Saaren satama sijaitsee Kelnasessa.

Kotkakivi at Prangli.JPG|Kotkakivi
Prangli saare põhjakülg*.JPG
Punane kivi Prangli.JPG
Prangli saar*.JPG
Prangli saare rannik.jpg

## Historia
Pranglin saari nousi merestä noin 3&nbsp;500 vuotta sitten. Saari on mainittu kirjallisissa lähteissä ensimmäisen kerran vuonna 1387 nimellä *Rango*. Maininta on tekstistä, jolla Kallaveren moisiolle annettiin kalastusoikeudet saarella. Lähteestä ei käy ilmi oliko saarella asutusta vai ei. Saaren asuttivat luultavasti 1200- tai 1300-luvuilla ruotsalaiset. Myöhemmin saarelle tuli virolaisia ja suomalaisia kalastajia ja hylkeenpyytäjiä. Ruotsalaiset ja muut asukkaat virolaistuivat 1600-luvulla. Vuosina 1397-1549 saari kuului Maardun moisiolle ja sen jälkeen vuoteen 1847 saakka Haljavan moisiolle. Vuodesta 1847 vuoteen 1899 saaren omistivat tallinnalaiset kauppiaat. 1848 vihittiin käyttöön Laurentsiuksen kirkko, joka rakennettiin Suomen Sipoosta tuoduista lankuista. Vuonna 1934 saarella oli 469 asukasta. Toisen maailmansodan lopputuloksena saari joutui muun Viron kanssa Neuvostoliiton miehittämäksi. Vuonna 1949 saarelle perustettiin *Noor-Kaardiväg*-niminen kolhoosi, joka yhdistettiin vuonna 1961 Kirovin kalastuskolhoosiin. Vuonna 1994 saarella asui 146 henkilöä. Nykyisin vakituisia asukkaita on alle 100 vaikkakin saarelle rekisteröityneitä on 135.

Pranglilla oli vuosina 1942–1944 suomalaisen 44. ilmavalvontakomppanian valvonta-asema.


Prangli sadam 1922.jpg|1922
Prangli Laurentiuse kabel.JPG|Laurentsiuksen kirkko
Eestirand memorial site.jpg
Prangli rahvamaja 2014.JPG
Kelnase sadam 2014.JPG


## Lähteet

## Aiheesta muualla
Anna Valtonen

**Anna Valtonen** (s. 1974) on suomalainen taiteen tohtori. Hän toimi 2009–2014 Uumajan yliopiston muotoilukorkeakoulun rehtorina, kunnes siirtyi Aalto-yliopiston taiteiden ja suunnittelun korkeakoulun dekaaniksi maaliskuusta 2014 alkaen. Hän on toiminut myös Aalto-yliopiston hallituksen jäsenenä. Valtonen on opiskellut taidehistoriaa Åbo Akademissa ja teollista muotoilua Lahden muotoiluinstituutissa. Hän väitteli tohtoriksi Taideteollisesta korkeakoulusta vuonna 2007. Hänen väitöskirjansa on *Redefining Industrial Design - Changes in the Design Practise in Finland*.

Aiemmin Valtonen on työskennellyt Nokia Design Research & Foresight -yksikön muotoilujohtajana sekä vierailevana professorina ESSEC Business Schoolissa Pariisissa.

## Lähteet
Abazan piiri

**Abazan piiri** (, abazaksi Абаза район, *Abaza raion*) on kunnallinen itsehallintoalue Karatšai-Tšerkessian tasavallassa Venäjällä. Sen pinta-ala on 182 neliökilometriä. Asukkaita on 13&nbsp;300 henkeä (vuonna 2010).

Abazan piiri sijaitsee Karatšai-Tšerkessian keskiosassa. Se rajoittuu Adyge-Hablin, Ust-Džegutan ja Habezin piireihin sekä Tšerkesskin kaupunkiin.

Piiri on perustettu vuonna 2006 abazojen perinteiselle asuinalueelle. Siihen kuuluu viisi kylää (maalaiskuntaa): Elburgan, Inžitš-Tšukun, Kara-Pago, Kubina ja Psyž. Hallinnollinen keskus on Inžitš-Tšukun. Asukkaista 85,2 % on abazoja, 7,3 % tšerkessejä, 3,2 % venäläisiä ja 2,3 % karatšaita.

Seudun pääelinkeino on maatalous. Tärkein tuotantolaitos on maatalousyritys Južnyi.

Piirissä toimii kolme lastentarhaa, viisi yleissivistävää koulua, lukio, lasten luomistyön keskus, urheilukoulu ja taidekoulu. Kulttuurilaitoksia ovat kulttuuri- ja vapaa-ajankeskus, keskuskirjasto sekä kylien kulttuuritalot ja kirjastot. Terveyspalvelut käsittävät poliklinikan, kaksi ensiapuasemaa ja kaksi lääkärin vastaanottoa.

## Lähteet

## Aiheesta muualla
* Abazan piirin sivusto
Night and Day

”**Night and Day**” on Cole Porterin säveltämä ja sanoittama musiikkikappale vuodelta 1932. Sen esitti ensimmäisenä Fred Astaire Broadway-musikaalissa *[[Gay Divorce]]*. Astaire esitti kappaleen myös vuoden 1934 elokuvassa *[[Continental – hupainen avioero]]*. Vuonna 1946 valmistunut elämäkertaelokuva *[[Yö ja päivä (elokuva)|Yö ja päivä]]* sai myös nimensä kappaleen mukaan.

Kappale oli suosittu koko swing-aikakauden ajan. Fred Astairen levytys Leo Reismanin orkesterin kanssa nousi listaykköseksi vuonna 1932, ja kappaleella nousivat listoille myöhemmin myös Eddy Duchin (1933), Charlie Barnet (1940), Frank Sinatra (1942) ja Bing Crosby (1946). Sinatran levytyksestä tuli hänen ensimmäinen hittinsä omalla nimellään.

Jazzmuusikot soittavat usein osan kappaleesta latinorytmillä. Lähestymistavan teki suosituksi muun muassa Bill Evansin triolevytys vuodelta 1958.

Laulun ovat suomeksi sanoittaneet Erkki Ainamo, nimimerkki Kullervo ja Ismo Alanko, kaikki nimellä ”Päivin öin”.

## Lähteet
Bo Roberson

**Irvin ”Bo” Roberson** (23. heinäkuuta 1935 Blakely, Georgia – 15. huhtikuuta 2001 Pasadena, Kalifornia) oli yhdysvaltalainen yleisurheilija ja amerikkalaisen jalkapallon pelaaja. Hän opiskeli Cornellin yliopistossa. Vuonna 1960 Roberson sai Rooman kesäolympialaisissa hopeaa pituushypyssä tuloksella 811; hän jäi vain senttimetrin päähän Ralph Bostonista. Vuonna 1959 hän oli voittanut kultamitalin Pan-Amerikan kisoissa (tulos 792).

Amerikkalaista jalkapalloa Roberson pelasi vuosina 1961–1966 AFL-seuroissa San Diego Chargers, Oakland Raiders, Buffalo Bills ja Miami Dolphins. Hän oli laitahyökkääjä. Hän osallistui Pro Bowl -otteluun vuonna 1965. Myöhemmin hän toimi yleisurheiluvalmentajana Kalifornian yliopistolla Irvinessä.

## Lähteet
Bernardi

**Bernardi** on muun muassa seuraavien henkilöiden sukunimi:

* Bartolomeo Bernardi (1660–1732), italialainen viulisti ja säveltäjä
* Cory Bernardi (s. 1969), australialainen poliitikko
* Ernani Bernardi (1911–2006), yhdysvaltalainen saksofonisti ja poliitikko
* Fabrizio Bernardi (s. 1972), italialainen tähtitieteilijä
* Ferdinando Bernardi (1874–1961), italialainen katolinen piispa
* Fiorenza de Bernardi (1928–2025), italialainen lentäjä
* Francesco Bernardi, Senesino (1686–1759), italialainen kastraattilaulaja
* Johannes Bernardi (viim. 1395–1445), Naantalin luostarin ensimmäinen esimies
* José Oscar Bernardi (s. 1954), brasilialainen jalkapalloilija
* Mario Bernardi (1930–2013), kanadalainen kapellimestari ja pianisti
* Nerio Bernardi (1889–1971), italialainen näyttelijä
* Piero De Bernardi (1926–2010), italialainen elokuvakäsikirjoittaja.

## Nimen muita merkityksiä
*27983 Bernardi, päävyöhykkeen asteroidi
Vasili Borisov

**Vasili Fjodorovitš Borisov** (; 12. joulukuuta 1922 Donetsk, Ukrainan SNT – 21. maaliskuuta 2003 Moskova) oli Neuvostoliittoa edustanut ampuja. Hän kilpaili kesäolympialaisissa vuosina 1956 ja 1960; Melbournessa 1956 hän voitti 300 metrin vapaakiväärin asentokilpailussa kultamitalin. Lisäksi hän sai hopeaa 50 metrin pienoiskiväärin makuukilpailussa. 50 metrin pienoiskiväärin asentokilpailussa hän sen sijaan jäi mitaleitta sijoittuen neljänneksi.

Rooman kesäolympialaisissa 1960 Borisov saavutti vielä pronssimitalin 300 metrin vapaakiväärin asentokilpailussa, mutta 50 metrin pienoiskiväärin makuukilpailussa hän jäi neljänneksi.

## Lähteet
Alister Allan

**Alister Millar Allan** (s. 28. tammikuuta 1944 Freuchie, Fife, Skotlanti) on entinen brittiläinen ampuja. Hän kilpaili viisissä kesäolympialaisissa vuosina 1968, 1976, 1984, 1988 ja 1992. Hän sai 50 metrin pienoiskiväärin asentokilpailussa pronssia Los Angelesissa 1984 ja hopeaa Soulissa 1988.

## Lähteet
Audi S8

**Audi S8** on Audin vuodesta 1996 lähtien valmistama loistoluokan automalli, joka on urheilullisempi versio Audi A8 -mallisarjasta.

## Audi S8 D2 (1996–2002)

Audi A8 (D2) -malliin perustuva S8 esiteltiin vuonna 1996. Sen moottorina oli aluksi 4,2-litrainen V8 teholtaan 340 hevosvoimaa. Voimansiirtona on kuusivaihteinen manuaalivaihteisto tai viisiportainen automaattivaihteisto ja vetotapana neliveto.

Vuonna 1999 moottorin venttiilien määrä sylinteriä kohden nousi neljästä viiteen, ja samalla teho kasvoi 360 hevosvoimaan. 

## Audi S8 D3 (2006–2010)

Audi A8 (D3) -malliin perustuva S8 esiteltiin vuonna 2006. Autossa käytettiin 5,2-litraista V10-moottoria, jonka teho on 450 hevosvoimaa. Voimansiirtona on kuusiportainen automaattivaihteisto ja vetotapana neliveto.

Vuonna 2008 tehtiin muutoksia muun muassa etupuskuriin. Takavalot muuttuivat LED-tyyppisiksi.
 

## Audi S8 D4 (2011–2017)

Audi A8 (D4) -malliin perustuva S8 esiteltiin Frankfurtin autonäyttelyssä syyskuussa 2011. Sen voimanlähteenä on kaksoisturboahdettu 4,0-litrainen V8-moottori teholtaan 520 hevosvoimaa. Voimansiirtona on kahdeksanportainen automaattivaihteisto ja neliveto.

Frankfurtin autonäyttelyssä syyskuussa 2013 esiteltiin kasvojenkohotuksen kokenut malli. Uudistuksia tehtiin muun muassa puskureihin ja etusäleikköön.

Vuonna 2015 esiteltiin S8 plus, jossa moottorin teho on nostettu 605 hevosvoimaan. 

## Audi S8 D5 (2019–)

Audi A8 (D5) -malliin perustuva S8 esiteltiin vuonna 2019. Siinä on kaksoisturboahdettu 4,0-litrainen V8-moottori teholtaan 571 hevosvoimaa ja 48 voltin kevythybridijärjestelmä. 

## Lähteet

## Aiheesta muualla
Roque kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[Roque|roque-kilpailuun]]** osallistui neljä urheilijaa, jotka kaikki olivat Yhdysvalloista. Kaikki ottelivat toisiaan vastaan kaksi kertaa ja voittojen määrä ratkaisi sijoitukset. Kyseessä on ainoa kerta, kun roque on ollut mukana olympialaisissa.

## Tulokset

## Mitalistit

## Lähteet
Morrisburg

**Morrisburg** on noin 2&nbsp;400 asukkaan historiallinen kylä, joka kuuluu nykyään South Dundasin kuntaan Kaakkois-Ontariossa. Se sijaitsee Saint Lawrencen rannalla noin 35 kilometriä Cornwallista etelä–lounaaseen. Kylän tärkeimpiä elinkeinoja ovat matkailu ja kauppa sekä pienteollisuus.

Morrisburgista tuli virallisesti kylä vuonna 1860, vaikka sen paikalla oli ollut asutusta jo aikaisemminkin. Aluksi paikkakunta tunnettiin West Williamsburgina, mutta sen nimi muutettiin myöhemmin nykyiselleen Sir James Morrisin kunniaksi. Morris rakennutti Saint Lawrencen joelle vuonna 1844 Williamsburgin kanavat, joiden ansiosta seudulle alkoi muuttaa enemmän väkeä. Kylän kasvua kiihdytti myös rautatie, jonka Grand Trunk Railroad rakensi sinne vuonna 1855.

Monet Morrisburgin asukkaista joutuivat muuttamaan kodeistaan 1950-luvulla rakennetun Saint Lawrencen vesitien tieltä. Vanhimmat kylän rakennuksista siirrettiin kunnostettuina 11 kilometrin päässä sijaitsevaan Upper Canada Villageen, josta on sittemmin tullut suosittu historiallinen matkailukohde.

## Lähteet
Täplähiiro

**Täplähiiro** (*Colius striatus*) on hiirojen heimoon kuuluva afrikkalainen lintu. Sen esiintymisalue kattaa lähes koko Sahelin eteläpuolisen osan Afrikkaa. Lajista tunnetaan 19 alalajia. Johann Friedrich Gmelin kuvaili lajin holotyypin Hyväntoivonniemeltä vuonna 1789.

## Lähteet
Kapyl

**Kapyl** () eli **Kopyl** () on pieni kaupunki ja samanniminen hallinnollinen piiri () Valko-Venäjän Minskin alueen lounaisosissa. Kapyl sijaitsee linnuntietä 89 kilometriä pääkaupunki Minskistä etelälounaaseen ja 34 kilometriä Slutskista länsiluoteeseen. Hallintopiirin eteläosien läpi kulkee Baranavitšy–Kletsk–Slutsk–Asipovitšy-junarata.

Vuoden 2009 väestönlaskennan mukaan Kapylin kaupungin asukasluku oli 9&nbsp;938 ja koko piirin 32&nbsp;818.

## Lähteet

## Aiheesta muualla

* Tiivis kaupunkikuvaus (bycity.org) 
* Maakunnan viralliset Kapylin piirin sivut  (minsk-region.gov.by) 
* Kapyl - lyhyt kuvaus  (garady.org) 
* Kaupungin keskustan kartta (bycity.org) 
* Wikimapia karttalinkki kaupunkiin, kohteiden selitykset pääosin  tai 
* Valko-Venäjän Ilmatieteen laitoksen sääennuste Kapyliin (pogoda.by)
Joseph Smit

**Joseph Smit** (1836 Lisse – 1929) oli alankomaalainen eläimiä maalannut taidemaalari.

Smit sai ensimmäisen tilauksensa Hermann Schlegeliltä Leidenin museosta. Tarkoituksena oli kuvittaa Alankomaiden Itä-Intian lintuja kuvaileva teos. Vuonna 1866 Philip Lutley Sclater kutsui Smitin Isoon-Britanniaan tekemään litografiat teokseensa *Exotic Ornithology*. Smit valmisti litografioita myös Joseph Wolfin teokseen *Zoological Sketches*, kuten myös Daniel Giraud Elliotin fasaaneja (*Phasianeidae*) ja paratiisilintuja (*Paradiseidae*) käsitteleviin erikoistutkielmiin. Vuonna 1870 hän aloitti Richard Bowdler Sharpen toimittaman *Catalogue of the Birds in the British Museum*'-luettelon kuvitustyön. Teos valmistui 1874–1898. Myöhemmin hän kuvitti vielä Thomas Powysin teoksen *Coloured Figures of the Birds of the British Islands*.

## Aiheesta muualla

*Smitin lintumaalauksia
Qaračai

**Qaračai** (Къарачай) on Venäjällä Karatšai-Tšerkessian pääkaupungissa Tšerkesskissä ilmestyvä karatšai-balkaarinkielinen sanomalehti.

Lehti on perustettu vuonna 1924. Aluksi se ilmestyi nimellä *Taulu džašau* (”Vuoriston elämä”), vuodesta 1929 nimellä *Taulu džarlyla* (”Vuoriston köyhälistö”) ja vuodesta 1932 nimellä *Qyzyl Qaračai* (”Punainen Karatšai”). Lehteä painettiin ensin arabialaisella ja vuodesta 1929 latinalaisella kirjaimistolla. Myöhemmin siirryttiin kyrillisiin aakkosiin. Lehti lakkautettiin vuonna 1943, jolloin karatšait karkotettiin kotiseudultaan Keski-Aasiaan. Uudelleen se perustettiin vuonna 1957. Vuosina 1965–1991 nimenä oli *Leninni barağy* (”Leninin lippu”).

Nykyään Qaračai ilmestyy kahdesti viikossa nelisivuisena ja A2-kokoisena. Joulukuussa 2010 sen painos oli 7&nbsp;657 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, karatšaiden historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Husei Kakušev.

## Aiheesta muualla
* Qaračai-lehden sivusto
Thomas Powys

**Thomas Littleton Powys**, Lilfordin 4. paroni (18. maaliskuuta 1833 Westminster, Middlesex, Englanti - 17. kesäkuuta 1896 Lilford, Northamptonshire) oli englantilainen lintutieteilijä.

Thomas Powysin vanhemmat olivat Lilfordin 3. paroni Thomas Powys ja Mary Elizabeth Fox, joka oli Hollandin 3. paronin Henry Vassall-Foxin tytär. Powys peri isältään paronin arvonimen 1861. Hän avioitui 14. kesäkuuta 1859 Emma Elizabeth Brandlingin kanssa (kuoli 9. heinäkuuta 1884), ja heille syntyi ainakin kolme poikaa. Powys avioitui leskenä 21. heinäkuuta 1885 Clementina Georgina Baillie-Hamiltonin kanssa.

Powys oli yksi kahdeksasta British Ornithologists' Unionin (BOU) perustajasta vuonna 1858. Hän toimi BOU:n puheenjohtajana vuodesta 1867 kuolemaansa asti. Hän oli myös Northamptonshire Natural History Societyn ensimmäinen puheenjohtaja.

Powys matkusteli laajalti, etenkin Välimeren alueella, ja keräsi huomattavan kokoelman lintuja. Hänellä oli myös aviaarioita, joissa oli lintuja maapallon joka kolkalta, muun muassa vapaana lentävä partakorppikotkapari. Hän myös toi minervanpöllön Englantiin 1880-luvulla.

Powys oli ahkera kirjoittaja. Hän julkaisi useita lintukirjoja, muun muassa *Notes on the Birds of Northamptonshire and Neighbourhood* (1895) ja *Coloured Figures of the Birds of the British Islands*, jonka kuvitti Joseph Smit, ja jonka viimeisteli Osbert Salvin Powysin kuoleman jälkeen.
## Lähteet
Mireia Belmonte

**Mireia Belmonte García** (s. 10. marraskuuta 1990 Barcelona) on espanjalainen uimari. 

Belmonte on voittanut uransa aikana yhden olympiakullan, kolmetoista Euroopan mestaruutta ja kahdeksan maailmanmestaruutta. 

Vuonna 2006 Belmonte voitti junioreiden maailmanmestaruuden 400 metrin vapaauinnissa ja 400 metrin sekauinnissa.

Pekingin olympialaisissa 2008 Belmonte selviytyi välieriin sekauinnissa, mutta muilla matkoilla hän jäi alkueriin.

Joulukuussa 2008 Belmonte teki lyhyen radan maailmanennätyksen Rijekan lyhyen radan EM-kisoissa 400 metrin sekauinnissa ajalla 4.25,06. 

Hän voitti kolme maailmanmestaruutta Dubain lyhyen radan MM-kisoissa 2010. 

Lontoon kesäolympialaisissa 2012 Belmonte voitti olympiahopeaa 200 metrin perhosuinnissa, häviten ainoastaan Kiinan Jiao Liuyangille. 800 metrin vapaauinnissa hän saavutti niin ikään hopeaa.

Barcelonan MM-kilpailuissa 2013 Belmonte saavutti hopeaa 200&nbsp;metrin perhosuinnissa ja 400 metrin sekauinnissa sekä pronssia 200&nbsp;metrin sekauinnissa. 

Belmonte voitti neljä maailmanmestaruutta lyhyen radan MM-kilpailuissa Dohassa 2014. 

Belmonte voitti Rio de Janeiron olympialaisissa 2016 kultaa 200 metrin perhosuinnissa ajalla 2.04,85 ja sai pronssia 400 metrin sekauinnissa. 

Hän voitti Budapestin MM-kilpailuissa 2017 kultaa 200 metrin perhosuinnissa ajalla 2.05,26 sekä hopeaa 1&nbsp;500 metrin vapaauinnissa ja 400 metrin sekauinnissa.

Belmonten nimissä ovat syyskuussa 2017 lyhyen radan maailmanennätykset 400, 800 ja 1&nbsp;500 metrin vapaauinneissa sekä 200 metrin perhosuinnissa ja 400 metrin sekauinnissa.

## Lähteet
Tulokset swimrankings.net-sivustolla 

### Viitteet

## Aiheesta muualla
Bergvallin karsintajärjestelmä

**Bergvallin järjestelmä** on kilpailumuoto, joka perustuu pudotuspelijärjestelmään. Sen kehitteli ruotsalainen Erik Bergvall pääasiassa vuoden 1912 ja 1920 olympialaisisten joukkueurheilussa käytettäväksi.

## Erot pudotuspelijärjestelmään

Bergvallin järjestelmä lähtee siitä, että pudotuspeleillä voidaan määrittää vain kilpailun voittaja. Muiden sijojen määrittämiseksi tarvitaan lisäkamppailuja. Bergvallin järjestelmässä kaikki voittajalle hävinneet ottelevat uudestaan toisesta sijasta. Kolmannesta sijasta ottelevat jälleen keskenään toiseksi sijoittuneelle hävinneet.

Bergvallin järjestelmän etuna voidaan pitää sitä, että siinä saadaan kärkipään järjestys selville kohtalaisen vähillä ottelumäärillä verrattuna esimerkiksi kaksinkertaiseen cup-kilpailuun tai sarjajärjestelmään. Haittana voidaan pitää sitä, että joukkueen/kilpailijan on varauduttava tappion jälkeen uuteen mahdollisuuteen, johon pääseminen ei suinkaan ole varmaa.

## Käytännössä

Ensimmäisen kerran Bergvallin järjestelmää käytettiin Tukholman olympiakisojen vesipalloturnauksessa 1912.

Järjestelmää käytettiin myös jääkiekkoilun olympiaturnauksessa 1920. Järjestelmää kritisoitiin varsinkin Bergvallin kotimaassa Ruotsissa, koska Ruotsin joukkue joutui pelaamaan kuusi peliä (voitti kolme), ja pronssia voittaneen Tšekkoslovakian joukkueen tarvitsi pelata vain kolme (voitti yhden). Erik Bergvall, järjestelmän luoja totesi, että sitä oli käytetty väärin, ja että turnauksen kaikkien ensimmäisellä kierroksella hävinneiden joukkueiden olisi tullut pelata hopeasta. Kritiikin takia Bergvallin järjestelmää ei käytetty uudelleen jääkiekossa.

Järjestelmää käytettiin kuitenkin kesäolympialaisissa 1920&nbsp;mm. jalkapallo- ja vesipalloturnauksissa. Nykyisin Bergvallin järjestelmän jalostettu muoto on käytössä mm. judo-turnauksissa ja painissa, joissa loppuotteluun selviytyneille lohkovoittajille hävinneillä on vielä mahdollisuus edetä pronssiotteluun.

## Lähteet
Čerkes heku

**Čerkes heku** (Черкес хэку, suomeksi ”Tšerkessia”) on Venäjällä Karatšai-Tšerkessian pääkaupungissa Tšerkesskissä ilmestyvä kabardinkielinen sanomalehti.

Lehti on perustettu vuonna 1924. Aluksi se ilmestyi nimellä *Adyge pseuke* (”Adygejen elämä”), vuodesta 1929 nimellä *Čerkes plyž* (”Punainen Tšerkessia”), vuodesta 1953 nimellä *Čerkes pež* ”Tšerkessian totuus” ja vuosina 1965–1991 nimellä *Lenin nur* (”Leninin säde”). Lehteä painettiin ensin arabialaisella ja myöhemmin latinalaisella kirjaimistolla. Vuodesta 1938 lähtien se on ilmestynyt kyrillisellä aakkostolla.

Nykyään Čerkes heku ilmestyy kahdesti viikossa nelisivuisena ja A2-kokoisena. Sen painos on noin 4&nbsp;000 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, tšerkessien historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Uvžuk Thagapsov.

## Aiheesta muualla
* Čerkes hekun sivusto
Chess Titans

**Chess Titans** on shakkivideopeli, joka sisältyy Microsoftin Windows Vista- ja Windows 7 -käyttöjärjestelmille. Peli on 3D-grafiikalla toteutettu.

Pelissä on tarkoituksena saada vastustajan kuningas mattiin. Peliä voi pelata tietokonetta vastaan tai kaksinpelinä.
The Wörld Is Yours

**The Wörld Is Yours** on Motörheadin 20. albumi, joka julkaistiin 14. joulukuuta 2010. Albumin tuotti Cameron Webb ja se on omistettu Ronnie James Diolle, joka kuoli vatsasyöpään seitsemän kuukautta aikaisemmin.

Albumi ylsi Suomen virallisen listan sijalle 15.

## Kappaleet

## Kokoonpano
* Ian "Lemmy" Kilmister – bassokitara, laulu
* Phil Campbell – kitara
* Mikkey Dee – rummut

## Arvostelut
* Metacritic: 70/100
* AllMusic: 
* Metal Hammer: 
* Kaaoszine: 9/10
* Soundi: 

## Lähteet

## Aiheesta muualla
* 
*
Kleombrotos Ambrakialainen

**Kleombrotos** (; 300-luvun eaa. alku?) oli antiikin kreikkalainen Platonin Akatemiaan kuulunut filosofi. Hän oli kotoisin Ambrakiasta.

Kleombrotoksen kerrotaan tehneen itsemurhan hyppäämällä alas korkealta muurilta, koska hän oli lukenut Platonin sielun kuolemattomuutta käsittelevän dialogin *[[Faidon (dialogi)|Faidon]]*. Hän ei ollut tehnyt mitään pahaa eikä halunnut paeta mitään kärsimyksiä, vaan ainoastaan vaihtaa elämänsä parempaan. Kuoleman tarkoituksena oli erottaa sielu ruumiista.

Kyseinen henkilö on mahdollisesti sama Kleombrotos, joka oli Sokrateen oppilas, ja jonka Platon mainitsee olleen Aiginassa Sokrateen kuoleman aikana.

Kleombrotoksen kuolemasta tuli antiikin aikana malliesimerkki itsemurhasta. Tapahtuman kuvaa muun muassa Kallimakhos eräässä epigrammissaan. Lisäksi sen mainitsevat muun muassa Cicero, Lukianos, Augustinus ja Agathias.

Ammonios arvosteli Kleombrotoksen tekoa. Hänen mukaansa tämä oli virheellisesti nähnyt Platonin ajatuksen siitä, että filosofi kaipaa kuolemaa, kehotuksena itsemurhaan. Ammonioksen mukaan tarkoituksena olivat sen sijaan älylliset harjoitukset, jotka pyrkivät erottamaan sielun ruumiista.

## Lähteet
Kleombrotos

**Kleombrotos** () on antiikin kreikkalainen nimi, joka voi viitata seuraaviin henkilöihin:

* Spartan kuninkaita
** Kleombrotos (400-luku eaa.), Spartan kuningas vuosina 480-479 eaa.
** Kleombrotos I (k. 371 eaa.), Spartan 23. kuningas vuosina 380-371 eaa.
** Kleombrotos II (200-luku eaa.), Spartan 30. kuningas vuosina 243-240 eaa.
* Kleombrotos Ambrakialainen, platonilainen filosofi

## Lähteet

*
Jan Bulis

**Jan Bulis** (s. 18. maaliskuuta 1978 Pardubice, Tšekkoslovakia) on tšekkiläinen entinen jääkiekkoilija, pelipaikaltaan keskushyökkääjä. Hän pelasi urallaan yhdeksän kautta NHL-liigassa ja seitsemän kautta KHL-liigassa. Hän voitti urallaan Tšekin mestaruuden, olympiapronssia ja MM-hopeaa.

## Pelaajaura
Bulis aloitti uransa Pohjois-Amerikan juniorisarja OHL:ssä Barrie Coltsissa kaudella 1995–1996. Washington Capitals varasi Bulisin toisella kierroksella numerolla 43. vuoden . Hän teki seuraavalla kaudella 42 maalia ja yhteensä 103 tehopistettä.

Kaudeksi 1997–1998 Bulis siirtyi Washington Capitalsin organisaatioon. Hän pelasi debyyttikaudellaan NHL:ssä 48 ottelua, joissa syntyi tehot 5+11=16. Seuraavalla kaudella hän pelasi NHL:ssä 38 ottelua, joissa syntyi oivat tehot 7+16=23. Kausi 1999–2000 oli Bulisille ensimmäinen täysi kausi NHL:n puolella. Hän teki 56 ottelussa 31 tehopistettä. Kaudella 2000–2001 hän ehti pelaamaan Washingtonissa 39 ottelua ennen kauppaamista Richard Zedníkin ja ensimmäisen kierroksen varausvuoron kanssa Montreal Canadiensiin vaihdossa Dainius Zubrusiin, Trevor Lindeniin ja toisen kierroksen varausvuoroon.

Kausi 2001–2002 oli Bulisille pienoinen pettymys, kun hän teki 19 tehopistettä. Kaudella 2002–2003 Bulis teki piste-ennätyksensä NHL:ssä tehot 16+24=40 ja oli joukkueen neljänneksi paras pistemies. NHL:n työsulkukauden 2004–2005 ajaksi hän pelasi ensimmäisen kerran kotimaansa Tšekin sarjassa, HC Pardubicen paidassa. Bulis teki 45 ottelussa tehot 24+25=49 ja voitti sarjan mestaruuden.

Kaudeksi 2005–2006 Bulis palasi NHL:ään Montreal Canadiensiin. Hän teki kaudella uransa ennätystehot, 73 ottelussa syntyneet 20+20=40 pistettä. Tammikuussa 2006 pelatussa ottelussa Philadelphia Flyersia vastaan Bulis teki neljä maalia neljällä laukauksellaan kohti maalia. Heinäkuussa 2006 Bulis siirtyi vapaana agenttina yksivuotisella sopimuksella Vancouver Canucksiin. Hän ei saanut kauden 2006–2007 (tehot 12+11=23) jälkeen sopimusta NHL:stä.

Kaudeksi 2007–2008 Bulis siirtyi Venäjän superliigassa pelaavaan HK Atlantiin ja teki 57 ottelussa tehot 17+31=48. Seuraava kausi 2008–2009 oli loukkaantumisten säväyttämä ja Bulis pelasi vain 35 ottelua tehoilla 9+8=17. Kaudella 2009–2010 hän pelasi 56 ottelua tehopistein 25+18=43 ja seuraavalla kaudella 42 ottelua tehopistein 14+15=29. Kaudeksi 2011–2012 Bulis siirtyi Traktor Tšeljabinskiin. Bulis pelasi neljä kautta Tšeljabinskissa ja lopetti pelaajauransa kauden 2014–2015 jälkeen.

### Maajoukkueura

Joulukuussa 2005 Bulis nimettiin Tšekin joukkueeseen Torinon talviolympialaisiin 2006. Turnauksessa Bulis pelasi ensimmäiset maaottelunsa Tšekin paidassa ja voitti pronssia. Hän pelasi myös saman vuoden MM-kilpailuissa Latviassa ja voitti hopeaa.

## Lähteet

## Aiheesta muualla
*
Kambodžan maakunnat

**Kambodžan maakunnat** ovat maan ylimmän tason hallintoyksiköitä. 
Kambodža jaetaan 20  maakuntaan  (ខេត្ត – *khet*) ja neljään maakunnantasoiseen kuntaan (ក្រុង – *krong*). Maakunnat jaetaan edelleen piirikuntiin (*srok*), jotka vuorostaan jaetaan kuntiin (*khum*). Kunnat jaetaan piireihin (*khan*) ja edelleen kortteleihin (*sangkat*).

Oheisen taulukon ensimmäisen sarakkeen nimet vastaavat UNGEGN-translitteraatiota.  Toisen sarakkeen nimet ovat myös yleisesti käytössä, etenkin englanninkielisessä tekstissä.
Maakunnan tasoiset kunnat on merkitty taulukon pääkaupunkisarakkeeseen, koska niillä ei ole erillistä pääkaupunkia.

## Lähteet
Brad Spence

**Brad Spence** (s. 19. huhtikuuta 1984 Calgary) on kanadalainen alppihiihtäjä.

Spencen ensimmäinen kilpailu alppihiihdon maailmancupissa oli Lake Louisen super-G:ssä 1. joulukuuta 2002. Ensimmäisen pistesijansa hän saavutti Kranjska Goran pujottelussa maaliskuussa 2009 oltuaan lopputuloksissa kolmastoista. Hänen paras sijoituksensa maailmancupissa on kahdestoista sija, jonka hän on saavuttanut Alta Badian pujottelussa joulukuussa 2009 ja Kitzbühelin pujottelussa tammikuussa 2010.

## Lähteet
Planeetta V

**Planeetta V** eli **Planeetta 5** on hypoteettinen viides aurinkokunnan planeetta, jonka NASAn tieteilijät John Chambers ja Jack Lissauer uskovat olleen joskus olemassa Marsin ja asteroidivyöhykkeen välillä tietokonesimulaatioiden perusteella. Chambers ja Lissauer esittivät hypoteesin 33. Lunar and Planetary Science Conferencessa, joka pidettiin 11.–15. maaliskuuta 2002.

Chambers ja Lissauer esittivät, että aiemmin tuntematon maankaltainen planeetta oli joskus olemassa eksentrisellä ja epävakaalla kiertoradalla Auringon ympärillä ainakin neljä miljardia vuotta sitten. He esittävät planeetan, jota he kutsuivat Planeetta V:ksi, tuhoutuneen Hadeeisen aionin aikana tapahtuneessa asteroidimyrskyssä joutuessaan syöstyksi Aurinkoon.

## Lähteet
Marko Rehmer

**Marko Rehmer** (s. 29. huhtikuuta 1972 Berliini, Itä-Saksa) on saksalainen jalkapalloilija, joka pelasi puolustajana.

## Ura seuratasolla
Rehmer aloitti uransa kotikaupunkinsa 1. FC Union Berlinin riveissä. Melkein 25 vuoden iässä hän siirtyi vihdoin pelaamaan Bundesliigaan. Rehmer siirtyi FC Hansa Rostockiin vuonna 1997 talven siirtoikkunan aikana. Kahden vuoden kuluttua Rehmer siirtyi takaisin Berliiniin. Tällä kertaa hän pelasi Hertha BSC:n riveissä.

Vuonna 2004 Rehmer antoi positiivisen näytteen dopingtestissä. Hän selitti näytettä lääkkeellä, mutta Rehmer ei ollut kysynyt seuraltaan lupaa sen käyttöön. Rehmer sai yhdeksän pelin pelikiellon ja joutui maksamaan suuret sakot välttääkseen erotetuksi tulemisen. Rehmer pelasi vielä kauden Berliinissä, kunnes kuuden vuoden jälkeen siirtyi Eintracht Frankfurtiin. Hän kohtasi loukkaantumisia ja joutui lopettamaan uransa kauden 2006-2007 päätteeksi.

## Maajoukkueura
Rehmer pelasi Saksan maajoukkueessa 35 ottelua, joissa hän teki neljä maalia. Rehmerin ensimmäinen maajoukkuepeli oli 2. syyskuuta 1998 ystävyysottelu Maltaa vastaan. Rehmer edusti Saksaa EM-kilpailuissa 2000 pelaten kahdessa ottelussa. Rehmer valittiin Saksan joukkueeseen myös jalkapallon MM-kilpailuihin 2002. Hän pelasi turnauksen aikana 45 minuuttia ja sai hopeamitalin.

## Lähteet
* Marko Rehmerin profiili FIFAn sivuilla  
* Rehmerin profiili National football teamsin sivuilla 

### Viitteet

## Aiheesta muualla
* Marko Rehmerin profiili worldlingo.comin sivuilla
Valkolakkihiiro

**Valkolakkihiiro** (*Colius leucocephalus*) on hiirojen heimoon kuuluva itäafrikkalainen lintu. Sen esiintymisalue käsittää Etiopian kaakkoisosan, Etelä-Somalian, osan Keniaa ja Koillis-Tansanian. Lajista tunnetaan kaksi alalajia. Anton Reichenow kuvaili lajin holotyypin Itä-Kenian Kinakombasta vuonna 1879.

## Lähteet
Pista Stelvio

**Stelvio** (myös **Pista Stelvio**) on laskettelurinne Valdisottossa ja Bormiossa Italiassa.

Stelviossa kilpaillaan vuosittain miesten maailmancupin syöksylaskussa, yleensä joulun ja uudenvuoden välipäivinä. Maailmancupkilpailuja on käyty joka kausi kaudesta 1993–1994 alkaen, poikkeuksena vuodet 2014–2016.

## Historia
Kun Bormio isännöi alppihiihdon maailmanmestaruuskilpailuja 1985 ja 2005, Stelviossa kilpailtiin kaikissa miesten alppilajeissa ja vuonna 1985 myös naisten pujottelussa. Stelviossa on laskettu kaikkia alppilajeja myös maailmancup-finaaleissa kolme kertaa. Stelvio isännöi talviolympialaisten 2026 miesten alppihiihtokilpailut sekä olympialaisissa ensimmäistä kertaa olevat hiihtoalpinismikilpailut.

Menestynein alppihiihtäjä Stelviossa on italialainen Dominik Paris, joka on voittanut yhteensä kuusi kertaa, syöksylaskun viidesti ja supersuurpujottelun kerran.

## Reitti
Stelvion yläasema sijaitsee 2&nbsp;255 metriä merenpinnan yläpuolella, jossa on myös syöskylaskun lähtöpaikka.

Lähdön jälkeen on välittömästi koko rinteen jyrkin kohta 73&nbsp;% ja alun S-mutkan jälkeen on radan ensimmäinen hyppyri *Salto La Rocca* (Linnakehyppyri). Sen jälkeen rinne menee kapeahkoon *Canalino Sertorelli*in (Sertorellin vesirotko), joka on suora liukuosuus. Liukuosuus päättyy radan toiseen varsinaiseen hyppyriin *Salto Fontana Lunga*an (Pitkä suihkulähde -hyppyri).

Fontana Lungan jälkeen tulee pitkä vaihtelevan jyrkkä *Pian dell’Orso* (Karhun taso), mikä alkaa *Curvoni degli Ermellini* (Kärpän mutkat) S-mutkilla, niiden jälkeen tulee vaativa ulospäin kalteva kohta *Carcentina*. Carcentinan jälkeen tulee vielä laaja S-mutka ennen lyhyttä loivaa osuutta *Ciuk*, jossa hieman vastamäkeäkin. Ciukin jälkeen tulee radan suurin hyppyri *Salto di San Pietro* (Pyhä Pietari -hyppyri) *Muro di San Pietro*ssa (Pyhän Pietarin jyrkänne), jossa on koko rinteen toiseksi jyrkin kohta 61&nbsp;%. Jyrkänteen jälkeen tulee *La Piana di San Pietro* (Pyhän Pietarin tasanko), jossa rinne on loiva, lyhyen matkaa jopa vastamäkeen. Sitten tulee loppujyrkänne *La Konta*, jossa on laajoja S-mutkia.

S-mutkien jälkeen alkaa lyhyt maalisuora, jossa on vielä hyppyri *Feleit*. Stelvion syöksylasku päättyy 1&nbsp;245 metriä merenpinnan yläpuolelle lähelle Bormion keskustaa. Syöksylaskuradalla on pituutta 3&nbsp;270 metriä ja korkeuseroa 1&nbsp;010 metriä.

## Lähteet
*Ski Map of Bormio Ski  bormioski.eu 
*Info lifts and slopes  bormioski.eu 
*Pista Stelvio  bormioski.eu 
*Results – Bormio fis-ski.com 

### Viitteet

## Aiheesta muualla
Korkeakulttuuri

**Korkeakulttuuri** voi tarkoittaa seuraavia asioita:

* korkeakulttuuri, korkeatasoinen kulttuuri, eliittikulttuuri
* korkeakulttuuri eli sivilisaatio
Valkoperähiiro

**Valkoperähiiro** (*Colius colius*) on hiirojen heimoon kuuluva kaakkoisafrikkalainen lintu. Sen esiintymisalue käsittää Namibian, osia eteläisestä Botswanasta, Lesothon sekä osan Etelä-Afrikkaa. Carl von Linné kuvaili lajin holotyypin Hyväntoivonniemeltä vuonna 1766.

## Lähteet
Merkuriuksen kuu

**[[Merkurius]]ta kiertävän [[kuu (yleisnimi)|kuun]]** uskottiin olevan olemassa jonkin aikaa. 27. maaliskuuta 1974, kaksi päivää ennen kuin Mariner 10 ohitti Merkuriuksen, Maassa sijaitsevat havaintolaitteet alkoivat havaita suuria määriä ultraviolettisäteilyä Merkuriuksen läheiseltä alueelta, jossa ei tähtitieteilijöiden mukaan "pitäisi olla mitään". Seuraavana päivänä säteily oli kadonnut. Se tuli takaisin esiin kolmen päivän kuluttua, ja huomattiin, että se vaikutti lähtevän Merkuriuksen läheisestä tuntemattomasta kohteesta. Jotkut tähtitieteilijät arvioivat, että kyseessä on havaittu tähti, mutta muiden mukaan kyseessä oli tuntematon kuu perustuen siihen, että säteilyn lähtöpaikka oli liikkunut ja säteily ei voisi olla niin voimakasta, jos se olisi kulkenut tähdeltä toiselle. Kohteen nopeudeksi arvioitiin 4 kilometriä sekunnissa, mikä on hyvin tyypillinen nopeus kuulle.

## Kaksoistähtiteoria

Pian havaittiin, että "kuu" liikkui poispäin Merkuriuksesta, ja pian syntyi teoria että säteily tuli jo tunnetusta tähdestä, 31 Craterisista. Säteilyn syntyperä on edelleen tuntematon. 31 Crateris vaikuttaa olevan kaksoistähti, jonka kiertoaika on 2,9 päivää. Tämä on mahdollinen ultraviolettisäteilyn lähde.

Merkuriuksen kuu johti tärkeään tähtitieteelliseen löytöön, vaikkei se ollutkaan olemassa. Se nimittäin osoitti, että ultraviolettisäteily kykenee kulkemaan voimakkaana pidempiä matkoja kuin aiemmin oli havaittu.

## Katso myös
*Neith

## Lähteet
Faryd Mondragón

**Faryd Camilo Mondragón Aly** (s. 21. kesäkuuta 1971 Cali, Kolumbia) on kolumbialainen jalkapallomaalivahti, joka edustaa kotimaansa korkeimman sarjatason Categoría Primera A:n Deportivo Calia. Vuonna 1990 alkaneella urallaan hän on edustanut myös muun muassa argentiinalaista Independienteä, turkkilaista Galatasarayta ja saksalaista Kölniä sekä Kolumbian maajoukkuetta.

## Seurajoukkueura

Mondragón aloitti uransa 1990-luvun alussa Deportivo Calissa ja edusti sittemmin useita seuroja Kolumbiassa, Paraguayssa ja Argentiinassa. Pisimpään, vuodet 1995–1998 ja 1999–2000, hän edusti argentiinalaista Independienteä.

Euroopassa Mondragón pelasi ensimmäistä kertaa keväällä 1999 lainalla espanjalaisen Real Zaragozan riveissä. Kauden 2000–2001 hän pelasi ranskalaisessa Metzissä. Joukkue ei yltänyt mainetekoihin, mutta *[[France Football]]* -lehti palkitsi Mondragónin kauden parhaana maalivahtina.

Metzistä Mondragón siirtyi turkkilaiseen Galatasarayhin, jota hän edusti vuoteen 2007 asti. Hän saavutti istanbulilaisseurassa Turkin superliigan mestaruuden vuosina 2002 ja 2006 sekä Turkin cupin voiton vuonna 2005. Kansallisten kilpailuiden ohella hän pelasi seurassa ollessaan myös 41 ottelua Mestarien liigassa ja UEFA-cupissa.

Kaudeksi 2007–2008 Mondragón siirtyi saksalaiseen Kölniin ja oli merkittävässä roolissa, kun seura saavutti kauden päätteeksi nousun pääsarjatasolle Bundesliigaan. Hän toimi ykkösmaalivahtina myös tulevana kahtena kautena, mutta menetti asemansa lokakuussa 2010 riitauduttuaan valmentaja Zvonimir Soldon kanssa maajoukkuetehtäviensä vuoksi. Joulukuussa 2010 Köln tiedotti, että Mondragón jättää seuran liigan talvitauon aikana. Kauden 2010–2011 alkaessa hän oli Bundesliigan vanhin pelaaja.

Tammikuussa 2011 Mondragón siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Carlos Valdésin kanssa. Mondragónista tuli koko maalivahtiosastonsa uudistaneen Unionin ykkösmaalivahti, ja hänet nimettiin myös joukkueen kapteeniksi. Kokenut maalivahti johti Philadelphian MLS:n itäisen konferenssin kärkisijoille kaudella 2011, ja heinäkuussa 2011 hänet valittiin joukkueensa ainoana pelaajana liigan tähdistöotteluun. Tammikuussa 2012 Mondragón palasi Deportivo Caliin.

## Maajoukkueura

Mondragón debytoi Kolumbian A-maajoukkueessa vuonna 1993, mitä ennen hän oli osallistunut olympiajoukkueen mukana vuoden 1992 kesäolympialaisiin. Hän kuului Kolumbian joukkueeseen vuosien 1993 ja 1997 Copa Américassa, vuosien 1994, 1998 ja 2014 MM-kilpailuissa sekä vuosien 2003 ja 2005 Gold Cupissa. Vuoden 1998 MM-kilpailuissa hän oli maalilla kaikissa Kolumbian kolmessa ottelussa. Vuoden 2014 MM-kilpailuissa hänestä tuli 43-vuotiaana siihen mennessä vanhin koskaan kisoissa pelannut, kun hänet otettiin vaihdosta kentälle alkulohkon viimeisen kierroksen ottelun loppuminuuteilla. Vuoden 2018 MM-kilpailuissa Egyptin Essam El-Hadary rikkoi hänen ennätyksensä pelattuaan ottelun 45-vuotiaana.

## Saavutukset

* Turkin superliiga: 2002, 2006
* Turkin cup: 2005

## Lähteet

## Aiheesta muualla

* Faryd Mondragón National Football Teams -sivustolla
Uuno Tuominen

**Uuno Vihtori Tuominen** (10. maaliskuuta 1905 Pusula – 24. tammikuuta 1986 Helsinki) oli suomalainen historioitsija ja virkamies. 

Tuominen valmistui filosofian kandidaatiksi vuonna 1929 ja työskenteli vuosina 1927–1936 Valtionarkiston amanuenssina. Hän väitteli tohtoriksi 1950. Väitöskirjan aiheena oli Suomen alkoholipolitiikka.

Tuominen oli huomattava raittiuspoliitikko. Hän toimi muun muassa Raittiuden ystävien pääsihteerinä vuosina 1936–1961 sekä sosiaali- ja terveysministeriön raittius- ja alkoholiosaston päällikkönä 1961–1971. Hän oli myös sosiaalialkohologian opettajana Yhteiskunnallisessa korkeakoulussa vuosina 1937–1960 ja Helsingin yliopiston voimistelulaitoksella vuosina 1951–1961. Tuominen oli myös Helsingin yliopiston Suomen historian dosentti 1952–1972. Hän sai professorin arvonimen vuonna 1967.

Tuominen oli Eduskunnan historiakomitean pitkäaikainen sihteeri ja Joutsenon opiston johtokunnan puheenjohtaja. Hän kuului Alkoholitutkimussäätiön hallitukseen ja oli *Alkoholikysymys*-lehden päätoimittaja vuosina 1958–1965.

## Teokset
* *Suomen alkoholipolitiikka 1866–86* (1 del, 1950)
* *Autonomian ajan yksikamarinen eduskunta 1906–16* (1958)
* *Säätyedustuslaitos 1880-luvun alusta vuoteen 1906* (1964)

## Lähteet
Driving Simulator 2009

**Driving Simulator 2009** (Fahr Simulator 2009) on autosimulaattori, joka julkaistiin 24. heinäkuuta 2009. Pelissä voi valita joko vapaa ajon tai tehtävä ajon. Pelin kartta-alueella on kaupunki, moottoritie, kaupunginosia ja rautatie. Ennen peliä voi säätää liikenteen määrää. Ajon aikana esillä on nopeusnäyttö, jossa nopeus näytetään sekä kilometreinä että maileina tunnissa mutta auton ohjaamon nopeusmittari kilometri tunnissa. 

## Tehtäväajo
Tehtäväajotyyppejä voi valita valikosta ennen kuin siirrytään tehtävään. Kun pelaaja tulee tähden kohdalle, niin hän voi suorittaa jonkun tehtävän. Tehtäväajossa on kertyy virhepisteitä. Jos virhepisteitä tulee enemmän kuin 20 niin tehtävä epäonnistuu. Virhepisteitä voi tulla joko ylinopeudesta, ajamalla punaisia päin tai ohittaa STOP-merkin ilman että pysähtyy. Joissakin tehtävissä voi olla aikarajoitus, jos aika loppuu, tehtävä epäonnistuu. Kun tehtävä on suoritettu, niin voi mennä tähdelle jossa tulee uusi tehtävä.

## Vapaa ajo
Vapaassa ajossa voi valita (esim: auton, lähtöpaikan, liikenteen määrän) valikosta ja ennen kuin ajaa. Vapaassa ajossa ei kerry virhepisteitä. 

## Aiheesta muualla
*Pelin sivu (saksaksi)
Otto Grimlund

**Otto Bernhard Grimlund** (30. joulukuuta 1893 Malmö – 15. syyskuuta 1969 Tukholma) oli ruotsalainen poliitikko ja lehtimies.

Otto Grimlundin vanhemmat olivat Wilhelm Nicolaus Grimlund ja Carolina Liljegren. Vuosina 1903–1909 hän opiskeli Malmö högre allmänna läroverkissä, ja työskenteli vuosina 1911–1917 journalistina. Vuonna 1917 hän avioitui Olga Nilssonin kanssa.

Grimlund liittyi sosialidemokraattiseen nuorisojärjestöön jo vuonna 1911. Vuosina 1918–1925 hän oli Ruotsin kommunistisen puolueen johtokunnan jäsen, ja työskenteli monena vuonna Kominternille Moskovassa. Hän oli muun muassa Rostan (Ryska telegrambyrån i Stockholm) päällikkönä vuosina 1919–1920 ja toimitussihteeri (redaktionssekreterare) *[[Folkets Dagblad Politiken]]* -lehdessä vuosina 1917–1919, 1921–1922 ja 1925–1929. Lehden ulkomaantoimittajana hän toimi vuosina 1923–1924. Stalinismin nousun jälkeen Grimlund muutti takaisin Ruotsiin ja liittyi uudelleen Ruotsin sosialidemokraattiseen puolueeseen vuonna 1930.

Grimlund oli myös johtohenkilöitä kansainvälisen vuokralaisjärjestöissä. Tukholman kaupungin johtokunnassa hän oli vuosina 1927–1931. Hänellä oli myös muitakin kunnallisia tehtäviä.

## Teokset
* *Österrikes Brutus* (1917, Eric Örn nimimerkkinä)
* *Mannerheim den blodige* (1919)

## Lähteet
* *Svenska män och kvinnor*, 3. Stockholm 1946

## Aiheesta muualla
* Libris
Hinke Bergegren

**Henrik ”Hinke” Bergegren** (1861 – 10. toukokuuta 1936) oli ruotsalainen kirjailija ja lehtimies. 

Bergegren työskenteli lehtimiehenä ensin *[[Social-Demokraten]]issa*. Hän oli myös nuorsosialistien aikakauskirjan *[[Brand (lehti)|Brandin]] *toimitusjohtaja* *ja toimitti myös *Proletärenia* (ei uusi *Proletären*). Bergegren kirjoitti monta romaania, novelleja ja teatteriteoksia. Hän oli yksi vallankumouksellisista sosiaalidemokraateista ja halusi tuoda ehkäisykeinot kansan tietoon. Nykyään hän on varsinkin tunnettu seksuaalireformihalustaan. 

Hinke Bergegren kuului niihin sosiaalidemokraatteihin, jotka radikalisoituivat ja muuttuivat anarkisteiksi. Vuonna 1908 hänet erotettiin puolueesta pitkäaikaisen Hjalmar Brantingia vastaan kestäneen taistelun jälkeen. Moni nuorsosialisti ryhtyi hänen seuraajakseen, ja heitä kutsuttiin nimellä ”unghinkar”. Vuonna 1910 pidettiin kampanja *Kärlek utan barn*, jossa hän sanoi että on parempi olla rakkaan kanssa ilman lapsia kuin lapsia ilman rakkautta. Hän istui moneen otteeseen vankilassa aktiiviutensa vuoksi. 

## Lähteet
* Lagerberg, Hans: *Små mord, fri kärlek. En biografi om Hinke Bergegren*. Carlssons: Malmö 1992.

## Aiheesta muualla
Irving G. Thalbergin muistopalkinto

**Irving G. Thalbergin muistopalkinto** on Oscar-gaaloissa ajoittain jaettava palkinto, joka annetaan ”luoville tuottajille, joiden työt johdonmukaisesti kuvastavat korkeaa laatua elokuvatuotannossa”. Palkinto on nimetty vuosina 1924–1936 Metro-Goldwyn-Mayer-yhtiön ensimmäisenä tuotantopäällikkönä toimineen Irving Thalbergin mukaan ja sitä on jaettu vuodesta 1937 lähtien. 

## Voittajat

## Lähteet
Olaus J. Murie

**Olaus J. Murie** (1. maaliskuuta 1889 Moorhead, Minnesota – 21. lokakuuta 1963 Jackson Hole, Wyoming) oli yhdysvaltalainen eläintieteilijä.

Murien vanhemmat olivat tulleet Norjasta. Hän opiskeli eläintiedettä ja biologiaa Pacific Universityssä Oregonissa. Valmistumisensa jälkeen 1912 hänestä tuli Oregonin liittovaltion suojeluvirkamies. Vuosina 1914–1917 hän osallistui Pittsburghin Carnegie Museumin rahoittamille tutkimusretkille Hudsoninlahdelle ja Labradoriin. Murie pääsi suojelubiologiksi liittovaltion Biologiseen tutkimuslaitokseen (U.S. Bureau of Biological Survey). Vuosina 1920–1926 hän kartoitti Alaskan karibujen vaellusreittejä ja vaeltajien lukumääriä. Työnsä ohessa hän tapasi Alaskassa Margaret (Mardy) Thomasin, jonka kanssa meni avioliittoon, ja he jatkoivat yhdessä tutkimustyötä.

1927 Murie ryhtyi tutkimaan Wyomingissa sijaitsevan Jackson Holen hirviä. Hän rakensi tänne talon, jossa asui perheineen kuolemaansa saakka. 1937 Murie nimitettiin vastaperustetun Wilderness Societyn neuvostoon, josta käsin hän oli suunnittelemassa kansallispuistojen laajennuksia ja toimintoja. Hänen työnsä tuloksena perustettiin Jackson Hole National Monument vuonna 1943, joka muutaman vuoden päästä sai kansallispuiston aseman.

Vuonna 1945 Murie erosi tutkijan virastaan ja 1950 hänet nimitettiin Wilderness Societyn johtajaksi. Uutteruutensa ansiosta hän sai perustettua laajan arktisen luonnonsäätiön Alaskaan ja lukuisia muita suojelualueita.

Murie kirjoitti useita teoksia, joista maineikkain on *A Field Guide to Animal Track* (1954).

## Lähteet
*National Park Service 
*The Wilderness Society
Jalkapallon seurajoukkueiden maailmanmestaruuskilpailut 2007

**Vuoden 2007 [[Jalkapallon seurajoukkueiden maailmanmestaruuskilpailut|seurajoukkueiden maailmanmestaruuskilpailut]]** pelattiin Japanissa 7. – 16. joulukuuta 2007 ja ne olivat järjestykseltään neljännet.

Turnauksen voitti italialainen Milan, joka kohtasi loppuottelussa argentiinalaisen Boca Juniorsin. Samalla Milanista tuli ensimmäinen eurooppalaisseura, joka on voittanut seurajoukkueiden maailmanmestaruuden.

## Osallistujat

* Urawa Red Diamondsin voitettua AFC:n Mestarien liigan, isäntäjoukkueen paikan turnauksessa otti toiseksi korkeimmin sijoittunut joukkue AFC:n Mestarien liigassa.

## Pelipaikat

## Ottelut
*Kellonajat paikallista-aikaa ([[UTC]]+9).*

### Karsintaottelu

### Puolivälierät



### Välierät



### Pronssiottelu

### Loppuottelu

## Parhaat maalintekijät
;3 maalia
* Washington (Urawa Red Diamonds)

;2 maalia
* Filippo Inzaghi (Milan)
* Emad Mohammed (Sepahan)

## Aiheesta muualla
* FIFA Club World Cup
Takeo

**Takeo** voi tarkoittaa:

*Takeo, Japanin kaupunki Sagan prefektuurissa 
*Takeo, japanilainen etunimi
*Takêv eli Takeo, Kambodžan kaupunki
*Takêvin maakunta eli Takeon maakunta, Kambodžan maakunta